《二月十八日过阜城大雪见中翰郑冲频壁间和杨使君沙民种石田四律依韵再和 其一》
明代·陈应元

入春犹积雪，柳色半迷烟。犊瘦怀长剑，乌饥立短椽。

徵租荒亩外，晨爨夕阳前。为感皇恩厚，扶犁强力田。

作者简介：陈应元，新宁人。明思宗崇祯二年（一六二九）贡生，官至阳春教谕，摄阳春知县。著有《廉游》、《春游》二集。事见清乾隆《新宁县志》卷三。